***OBRAZLOŽENJE UZ***

***PRIJEDLOG I. IZMJENA I DOPUNA***

***PRORAČUNA GRADA DELNICA ZA 2024. GODINU***

Proračun Grada Delnica za 2024. godinu i projekcija za 2025. i 2026. godinu donijeti su 21. prosinca 2023. godine kojim je utvrđena visina sredstava za financiranje rashoda i izdataka na razini Grada.

Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za donošenje Proračuna.

Potreba za uravnoteženjem Proračuna Grada Delnica za 2024. godinu ukazala se zbog promjena u strukturi prihoda i rashoda:

* Zbog aktivnosti vezanih nakon provedenih postupaka javne nabave i rezultata natječaja (povećanje ili smanjenje ovisno o projektu)
* Otvaranje novih aktivnosti unutar odjela

**ODJEL GRADSKE UPRAVE ZA FINACIJE I PROJEKTE**

**Program *Gradska uprava*** – povećanje programa u iznosu od 26.000,00 eura.

* Aktivnost *Redovna djelatnost* – povećanje aktivnosti za 26.000,00 eura, a odnosi se na usklađenje materijalnih prava (povećanje bruto osnovice za 10%, uvećani putni troškovi) za službenike sa kolektivnim ugovorom

**ODJEL GRADSKE UPRAVE ZA KOMUNALNI SUSTAV, IMOVINU, PROMET I ZAŠTITU OKOLIŠA**

**PROGRAM 1507 Održavanje komunalne infrastrukture**

**Aktivnost A150235** – potrošnja el.energije na javnim površinama – povećanje u iznosu od 1.500,00 eura zbog očekivane povećane potrošnje el.energije uslijed planiranih manifestacija tijekom 2024., kao i novogodišnjeg ukrašavanja.

**Aktivnost A150605 Zamjena asfaltne podloge – ul. Kralja Zvonimira i A150606 – uređenje ulice Ograja** prebacuje se u kapitalna ulaganja jer se takvim obimom uređenja povećava vrijednost imovine.

**PROGRAM 1604 Kapitalna ulaganja grada**

**Kapitalni projekt K160475 –** izgradnja doma za psihički bolesne osobe – stavka se smanjuje u iznosu od 236.342,00 eura jer su izvršene uplate prema Ministarstvu rada, mirovinskog sustava, obitelji i socijalne politike za opremanje doma za psihički bolesne osobe krajem 2023. godine te je ostalo za isplatu još 35.000,00 eura.

**Kapitalni projekt K160431** – izgradnja tržnice – stavka u iznosu od 55.000,00 eura, a odnosi se na završne radova na izgradnji tržnice u Delnice koji obuhvaćaju gipskartonske radove, fasaderske radove, stolarske radove, strojarske radove, troškove ispitivanja el. instalacija, montažu grijača, te troškove stručnog nadzora i koordinatora II.

Dana 29. srpnja 2022. godine Grad Delnice, Trg 138 brigade HV 4, je sa izvođačem Premac j.d.o.o., A.B. Šimića 5, Rijeka, sklopio Ugovor o građenju Br. 30-20-22-65 KLASA : 400-07/22-01/02, URBROJ: 2170-6-40-5-22-14 u iznosu od 5.249. 831,00 kn ( 696.772,31 Eura) bez PDV-a, odnosno 6.562. 288,75 kn (870.965,39 Eura) s PDV-om. Dodatak broj I Ugovora o građenju Br.30-20-22-65 KLASA: 400-07/22-01/02, URBROJ:2170-6-40-5-23-23 sklopljen je dana 23.05.2023. godine na ukupni iznos radova od 6.117.402,16 kn ( 811.918,79 eura) bez PDV-a, tj. 7. 646. 752,70 kn ( 1. 014. 898,49 eura) s PDV-om. Dodatak broj III Ugovora o građenju Br.30-20-22-65 KLASA: 400-07/22-01/02, URBROJ: 2170-6-4-5-24-30 sklopljen 8. veljače 2024. godine na ukupan iznos 829.119,79 Eura bez PDV-a , tj. 1.036.399,74 eura sa PDV-om. Dodatak broj IV Ugovora o građenju Br.30-20-22-65 (KLASA: 400-07/22-01/02, URBROJ: 2170-6-4-5-24-32) sklopljen 8. veljače 2024. godine na ukupan iznos 818.162,22 Eura bez PDV-a , tj. 1.022.702,77 eura sa PDV-om.

Završetkom svih radova i okončanim obračunom dolazimo do krajnjeg iznosa od 6 164 443,19 kn (818.162,22 Eura) bez PDV-a, odnosno 7.705.553,99 kn (1.022. 702,77 Eura) sa PDV-om.

Ukupan iznos više izvedenih radnji utvrđenih Analizom više-manje radova a koji su sastavni dio aneksa i ovjereni su i pregledani po nadzornom inženjeru i vantroškovničkih radova iznosi 914. 612,19 kn bez PDV-a odnosno 1.143.265,24 kn sa PDV-om (odnosi se na sustav opreme za grijanje nadstrešnice, dobava i ugradnja kamenih klupica na zidovima, dobava i izrada kamenog zida na granici parcele koji je zbog radova morao biti uklonjen, ugradnja klima uređaja za poslovne prostore, dodatni elektro radovi za potrebe dekoracije i dr.). Od toga više izvršenih radnji u odnosu na ugovoreni troškovnik iznose 129.600,93 kuna bez PDV-a , dok VT radovi iznose 785.011,26 bez PDV-a uz koje je sukladno ugovornim odredbama dostavljena i ovjerena po glavnom nadzornom inženjeru analiza cijene za svaku stavku pojedinačno.

**Kapitalni projekt K160541 - uređenje prostorija Goranski risovi –** dodaje se nova stavka u iznosu od 70.000,00 eura, a odnosi se na uređenje postojećeg interijera ukupne površine 111,92 m2 odnosno: rušenje pregradnih zidova, probijanje otvora u pregradnom zidu, demontaža postojećih zidnih obloga i dijela podnih obloga demontaža postojeće unutarnje stolarije, demontaža i prepravljanje postojećeg razvoda radijatorskog grijanja, izmiještanje dijela postojećeg razvoda elektroinstalacija i rasvjetnih tijela, ugradnja nove armature postojeće vodovodne instalacije i sanacija odvodnje sanitarne otpadne vode, uređenje zidnih stijena i priprema istih za temeljni dizajn sustava s materijalima i rješenjima (kolor tisak), uređenje stropova suterena, gipskartonski radovi, zamjena dijela podnih obloga, ugradnja nove unutarnje stolarije, elektroinstalaterski radovi, izrada temeljnog dizajna sustava s materijalima i rješenjima.

**ODJEL GRADSKE UPRAVE ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE**

**MJESNI ODBORI –** povećanje za 1.680 eura koje se odnosi na sredstava za financiranje djelatnosti mjesnih odbora odnosno povećanje za svaki mjesni odbor u iznosu od 336 eura

**POKROVITELJSTVA I OBLJETNICE – uvećanje za 6.000,00 eura**

* Dan Grada – povećanje za 6.000,00 eura radi povećanih troškova usluga te organizacije Turnira u šahu

**PROMICANJE KULTURE – uvećanje za 3.124,00 eura**

* Koncert Valentinovo – umanjenje zbog manjih troškova
* Dan Žena – dodaje se nova stavka 1.600,00 eura za organizaciju koncerta povodom Dana žena (trošak izvođača, troškova Radničkog doma, ZAMP-a i kupnja cvijeća)
* Goranski glasi – dodaje se nova stavka u iznosu 2.000,00 eura za organizaciju manifestacija Goranski glasi – smotre OŠ Gorskog kotara
* *Razglas 1.500,00 eura s PDV-om*
* *Radnički najam 233,00 eura*
* *Domjenak za profesore 267,00 eura*
* *Susreti zborova goranskih osnovnih škola koje je prije tridesetak godina pokrenula Osnovna glazbena škola Ive Tijardovića, u vrijeme COVID-a su stali sa nastupima.*
* *Osim stanke, COVID je donio i veliku krizu koja je potrajala te ovu vrlo zanimljivu priredbu nije bilo lako obnoviti, no rješenje su ponudili ravnatelji osnovnih škola iz Gorskog kotara koji su prije dvije godine održali sastanak te donijeli odluku da se susret zborova pod nazivom GORANSKI GLASI nastavi zbog nastavka tradicije kao i zbog činjenice da su u pitanju mladi.*
* *Obnovu je organizirala OŠ Branimira Markovića iz Ravne Gore. Prilikom obnavljanja manifestacije odlučeno je da organizator manifestacije i dalje bude OGŠ Ive Tijardovića iz Delnica, ali da će se domaćim mijenjati. Sada je red na Gradu Delnicama. U planu je svibanj 2024. godine.*

**RAZVOJ SPORTA I REKREACIJE – uvećanje za 15.000,00 eura**

* Redovna djelatnost sportskih udruga – stavka mijenja ime i sada se zove Sportska zajednica Grada Delnica gdje je raščlanjena po pozicijama
* Sufinanciranje troškova sportskih objekata – dodaje se nova stavka u iznosu 10.000,00 eura na koju će se knjižiti troškovi najma sportskih objekata kada je Grad pokrovitelj neke manifestacije
* Dance nice – turnir u plesu – dodaje se nova stavka u iznosu 5.000,00 eura na koju će se knjižiti troškovi suorganizacije plesnog natjecanja koje je u sustavu Hrvatskog sportskog plesnog saveza

**SOCIJALNA SKRB - umanjenje za 14.670,00 eura**

* Stručni tim za podršku predškolskog djeteta – umanjenje obzirom logoped, čiji se trošak ovdje knjižio, više ne djeluje u sklopu Udruge ŽAR već su sredstva premještena u Dječji vrtić Hlojkica gdje se planira zaposliti logopeda.
* Pomoć za troškove stanovanja – smanjenje za 1.000 eura
* Prigodni dar za umirovljenike – povećanje za 1.000,00 eura zbog većeg broja korisnika

**PROGRAM ZAŠTITE I SPAŠAVANJA – uvećanje za 2.663,00 eura**

* Dodatna ulaganja u ostalu nefinancijsku imovinu – uvećanje za 2.663,00 eura zbog izrade Procjene rizika od velikih nesreća te Plana djelovanja civilne zaštite

**DOBROVOLJNA VATROGASNA DRUŠTVA – uvećanje za 6.000,00 eura**

* DVD Delnice i DVD Brod na Kupi – sredstva se prebacuju na zajednički stavku Vatrogasna zajednica Grada Delnica sukladno Zakonu o vatrogastvu članaku 111.

**PRORAČUNSKI KORISNICI – DJEČJI VRTIĆ HLOJKICA, GRADSKA KNJIŽNICA JANET MAJNARICH I JAVNA VATROGASNA POSTROJBA DELNICE**

* **Gradska knjižnica Janet Majnarich**

**Prihodi od Grada ostali su isti, 94.672 - unutar njih, rashodi su preraspoređeni drugačije, zbog**

**rashoda planiranih za obilježavanje 150. obljetnice Knjižnice (umanjeni su rashodi za**

**usluge razvoja softvera i manifestacije, a povećani za ostale umjetničke vrijednosti  i ugovore**

**o djelu) te umetnuta nova pozicija 122.6 / 32931  Reprezentacija (800 EUR).**

**Rebalansom smo planirali i višak od prethodnih godina (787,50) i višak s 31.12.2023.**

**(1.256,20), dakle: još 2043,70 viška, uz donaciju 3039, što je sada 5082,70.**

**Korigirali smo iznos koji ćemo dobiti iz proračuna koji nam nije nadležan (Ministarstvo**

**kulture i medija RH), što je više za 2100 od planiranoga.**

**Dakle, rebalansom je planirani prihod/rashod od Osnivača ostao isti, a povećao se**

**prihod/rashod za 4.143,70 (od Ministarstva za 2100 i od uvrštenog viška od prethodnih g.**

**2043,70) - plan je bio sveukupno 114.212., a ovim je rebalansom 118.355.**

* **Javna vatrogasna postrojba**

Zbog promjene kolektivnog ugovora I poskupljenja cijena režijskih troškova javila se potreba za rebalansom sredstava kako slijedi:

* Poskupio je odvoz komunalnog odpada pa se ta stavka povećava na 1025 eura. Zbog toga se povećava Stavka prihoda od države za 820,00 eura I ukupna sredstva od države iznose 244.931,00 eura. To je na poziciji 57,9.
* Ostale stavke koje se mijenjaju su sredstva od Grada Delnica za plaće I doprinose
* Pozicija plaće za zaposlene 369.1 se povećavaju za 30.420,00 eura
* Pozicije doprinosi 371 I 371.2 se povećavaju za 6084,00 eura odnosno 5020 eura
* Također je potrebno otvoriti novu poziciju 457.1 Ostale usluge tekućeg I investicijskog održavanja zbog servisa uređaja ,a iznosi 160,00 eura
* Pozicija prihoda od Grada Delnica koja se povećava zbog povećanja troškova je 56.9
* **Dječji vrtić „Hlojkica“**

U dječjem vrtiću Hlojkica javila se potreba za rebalansom nekoliko pozicija najviše zbog promjena Kolektivnog ugovora I potrebe zapošljavanja logopeda.

Mijenjaju se ova konta I pozicije:

* Fiskalna održivost dječjih vrtića je sad odvojena pozicija I iznosi 96.000,00 eura. Na kontu prihoda je 67111, a konto rashoda je 31111.
* Bruto plaća za logopeda I medicinsku sestru iznosi 40.800,00 eura I ona uvećava konto prihoda 67111 I konto rashoda 31111.
* Dakle zbog promjena I kolektivnog ugovora I drugačijeg obračuna jubilarnih nagrada pozicija 71 nagrade se povećava za 18.900,00 eura.
* Sukladno povečanju sredstava za plaće logopeda I medicinske sestre povećava se I pozicija 73 Doprinosi za 7.200,00 eura.